Държавен вестник, бр. 66, 2010 г., стр. 93

БРОЙ  66	
Д Ъ Р Ж А В Е Н  В Е С Т Н И К 	
СТР.  93  
 – 5000 лв. без ДДС в срок до края на 15-ата 
година от действието на концесионния договор.
4. Да разкрие и поддържа 9 работни места в 
срок до една година от сключване на концесионния 
договор и да ги запази за срока на концесията. 
5. Да предоставя облекчени финансови условия 
на лицензирани спортни организации и техните 
членове, на ученически и студентски спортни 
организации и на хора с увреждания.
6. Да организира обучение годишно на 40 деца 
в областта на плувните спортове.
7. Да организира състезания по плувни спор­
тове между училищата, които се намират на 
територията на община Генерал Тошево.
Условията на концесията, правата и задъл­
женията на страните са определени конкретно 
с Решение № 6-19 от 19.04.2010 г. на Общинския 
съвет – гр. Генерал Тошево, за откриване на про­
цедурата за предоставяне на концесия.
ІІІ. Определя срок 3 месеца за сключване на 
концесионния договор в съответствие с чл. 62 от 
Закона за концесиите.
ІV. Определя кмета на общината за орган, 
който: да сключи концесионния договор, да 
представлява концендента по концесионния 
договор с изключение на прекратяването му, да 
организира контрола по изпълнението на конце­
сиония договор.
V. Концесионният договор влиза в сила от 
подписването му при условията, определени в него.
VІ. Решението подлежи на обжалване относно 
неговата законосъобразност пред Комисията за 
защита на конкуренцията в 10-дневен срок от 
обнародването му в „Държавен вестник“ по реда 
на глава единадесета от Закона за концесиите.
VІІ. Възлага на кмета на общината последва­
щите съгласно закона действия по изпълнението 
на настоящите решения.
Председател: Н. Марчев
6851
ОБЩИНА ДИМИТРОВГРАД
РЕШЕНИЕ № 1110
от 22 юли 2010 г.
На основание чл. 21, ал. 1, т. 11 ЗМСМА, 
чл. 129, ал. 1 във връзка чл. 64 и чл. 108, ал. 2 
ЗУТ Общинският съвет – Димитровград, одобрява 
проект за специализирана устройствена план-
схема за разполагане на оптична кабелна мрежа 
за безжична доставка на интернет услуги към 
ПУП Димитровград.
Председател: К. Чалъкова
6852
ОБЛАСТЕН УПРАВИТЕЛ
 НА ОБЛАСТ ПЛОВДИВ
ЗАПОВЕД № ЗД-00-151
от 6 август 2010 г.
На основание § 4к, ал. 6 ЗСПЗЗ одобрявам 
плана на новообразуваните имоти в М 1:1000 на 
земеделски земи, предоставени за ползване на 
граждани въз основа на § 4 ЗСПЗЗ за местностите 
Бальовица и Конника в землището на с. Дъбене, 
община Карлово, област Пловдив.
Жалби срещу одобрения план на новообразу­
ваните имоти могат да се подават от заинтересу­
ваните лица чрез областния управител на област 
Пловдив до Административния съд – Пловдив, 
в 14-дневен срок от обнародването на заповедта 
в „Държавен вестник“.
Областен управител: Ив. Тотев
6791
ОБЩИНА ЧИПРОВЦИ
ЗАПОВЕД № 343 
от 30 юли 2010 г.
На основание чл. 44, ал. 2 ЗМСМА, чл. 10, ал. 8 
ЗНП във връзка с Решение № 438 от 21.07.2010 г. 
на Общинския съвет – гр. Чипровци, нареждам:
1. Да се преобразува ЦДГ с яслена група – Чи­
провци, и целодневни групи в селата Железна и 
Бели мел в ОДЗ „Детелина“ – Чипровци, считано 
от 1.08.2010 г.
2. Децата от селата в общината да посещават 
целодневната група в Чипровци, за което е оси­
гурен транспорт с придружител.
3. Движимото имущество от детските градини 
в селата Железна и Бели мел, което може да се 
ползва от ОДЗ „Детелина“, да бъде прието от 
домакина на заведението.
4. Недвижимото имущество и останалото 
движимо имущество да бъде прието от кметовете 
на съответните кметства.
5. Документацията на целодневните групи в 
селата Железна и Бели мел да бъде приета от 
директора на ОДЗ „Детелина“.
Контрола по изпълнение на заповедта възлагам 
на заместник-кмет на общината.
Кмет: З. Замфиров
6647
ОБЩИНА ЧИРПАН
РЕШЕНИЕ № 463
от 29 юли 2010 г.
На основание чл. 21, ал. 1, т. 11 ЗМСМА във 
връзка с чл. 129, ал. 1 ЗУТ Общинският съ­
вет – гр. Чирпан, одобрява проект за подробен 
устройствен план – ПЗ (план за застрояване) за 
разполагане на фотоволтаична електроцентрала 
в поземлен имот 034017 и ПП (парцеларен план) 
за подземен кабел 20 kV за присъединяване на 
фотоволтаична централа в имот 034017 към 
електроразпределителната мрежа, м. Димирджи 
бунар по КВС на с. Димитриево, община Чирпан.
Решението може да се обжалва в 14-дневен 
срок от обнародването в „Държавен вестник“ 
пред Административния съд – Стара Загора, чрез 
Община Чирпан съгласно чл. 215, ал. 1 и 4 ЗУТ.
Председател: Хр. Стефанов
6646